Sviatošino aerodromas
Sviatošino aerodromas (ukr. Аеродром «Святошин») – Ukrainos pramoninis aerodromas, įsikūręs 11 km atstumu į šiaurės vakarus nuo Kijevo miesto centro. Aerodromas priklauso Ukrainos aviacijos koncernui „Antonov“. Aerodromo teritorija ribojasi su Sviatošino, Nyvkų ir Bilychų rajonų savivaldybėmis. Aerodrome kursu 14/32 įrengtas vienas 1800 m ilgio asfaltbetonio takas. Sviatošino aerodromas paprastai yra uždaras: jame „Antonov“ koncernas remontuoja ir bando orlaivius. Aerodrome taip pat įsikūrusi transporto aviakompanijos „Antonov“ bazė. Aerodromas visuomenei atveriamas tik aviacijos švenčių ar kitokų masinių renginių metu. 2022 m. kovo 14 d. aerodromas buvo intensyviai bombarduojamas į Ukrainos gilumą besiveržusių Rusijos pajėgų (Kijevo mūšis), mūšio metu aerodromui padaryta didelė žala, žuvo žmonių. An-70, 1994 m. An-148-100B, 2011 m. Besileidžiantis An-26, 2016 m. Karinio parado repeticija, 2016 m.